**MH Teplárenský holding, a.s., Turbínová 3, 831 04 Bratislava – mestská časť Nové Mesto**

**Zápisnica z prípravných trhových konzultácií**

**Podľa § 25 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov ( ďalej len ZVO)**

1. **Názov pripravovanej zákazky: „ Využitie geotermálnej energie v Košickej kotline“**
2. **Identifikácia obstarávateľa:**

**Názov obstarávateľa:** MH Teplárenský holding, a.s.

**Sídlo obstarávateľa:** Turbínová 3, 831 04 Bratislava – mestská časť Nové Mesto

**IČO**  36 211 541

**DIČ** 2020048580 | IČ DPH SK2020048580 | IBAN SK 17 1100 0000 0026 2706 4293

Adresa hlavnej stránky verejného obstarávateľa /URL/: <https://www.mhth.sk/>

1. **Zainteresované osoby za obstarávateľa:**

Ing. Ľuboš Kertész - Manažér externého rozvoja;

Mgr. Anton Bašti - Manažér oddelenia investícií a opráv

Ing. Marek Vancák - Špecialista investičného rozvoja

Ing. Róbert Kisiday - Manažér výroby

Ing. Anton Zsigmondy - Strategický nákupca

1. **Stručný opis predmetu budúcej zákazky:**

**Požadované minimálne technické vlastnosti, parametre a hodnoty predmetu zákazky.**

Projekt "Využitie geotermálnej energie v Košickej kotline" je rozdelený na časti:

1. **Od rozdeľovacieho uzla tepla (RUT) po lom L1 vrátane technológie.**
2. **Líniová stavba - od lomu L1 po geotermálne stredisko Svinica-Ďurkov.**
3. **Výstavba geotermálneho strediska (GS) Svinica-Ďurkov.**

Súčasťou prác na diele sú:

* Inžinierske a projektové činnosti vo vzťahu k realizácií diela, vypracovanie inžiniersko geologického a hydro geologického prieskumu akreditovanou nezávislou organizáciou celého predmetného územia, vrátane návrhu prípadných sanačných opatrení bezprostredne súvisiacich s realizáciou diela,
* Demontážne práce,
* Stavebné práce,
* Montážne práce a dodávky technologických zariadení,
* Práce na elektrických zariadeniach, MaR a RIS,
* Odskúšanie diela a jeho uvedenie do prevádzky

Stručný popis k jednotlivým častiam:

Pre všetky časti zhotoviteľ vypracuje realizačnú projektovú dokumentáciu, v ktorej zahrnie svoje riešenie vykonania diela.

1. Od rozdeľovacieho uzla tepla po lom L1 vrátane technológie.

Projekt rieši napojenie teplovodu do rozdeľovacieho uzla tepla v teplárni Košice a časť teplovodu po bod v lome L1, kde sa rozvod o dimenzií predizolovaného potrubia 2xDN500 orientačnej dĺžky 0,8km dopojí na časť teplovodu smerujúceho ku obci Olšovany. Umiestenie nového teplovodu je plánované pod príjazdovou cestou do závodu tepláreň Košice. Teplovod bude v nadzemnom prevedení na oceľových nosníkoch zo strojovne teplárne pokračovať pod terénom v telese príjazdovej cesty do teplárne po bod lomu L1. Súčasťou tejto časti projektu sú aj demontážne práce, čím sa získa miesto pre novú technológiu, práce elektro MaR a RIS novonainštalovanej technológie. Technologické zariadenia v rámci tejto časti bude potrebné elektricky napojiť a zrealizovať aj všetky práce súvisiace s prenosom meracích a regulačných zariadení. Zariadenia budú ovládané zo súčasného velínového pracoviska, na ktoré je potrebné sa napojiť a upraviť všetky vizualizačné a riadiace systémy.

1. Líniová stavba - od lomu L1 po geotermálne stredisko Svinica-Ďurkov.

Cieľom tejto časti projektu bude výstavba tepelného napájača Košice - Olšovany a spojovacieho teplovodu z GS Olšovany po GS Svinica-Ďurkov. Líniový teplovod začína v bode lomu L1 dimenziou predizolovaného potrubia 2xDN500. Celková dĺžka časti trasy teplovodu, ktorá prepája bod L1 a šachtu v GS Olšovany je orientačne 12,5 km. Ďalej teplovod pokračuje od obce Olšovany po Geotermálne stredisko Svinica – Ďurkov a jeho dĺžka je orientačne 2,8km (1,6km - 2xDN400 a 1,2km 2xDN350). Celá trasa prechádza cez 7 katastrálnych území (Svinica, Olšovany, Košická Polianka, Košice -Krásna, Košice - Vyšné Opátske, Košice – Jazero, Košice – Južné Mesto). Trasa je pomerne členitá a prechádza rôznymi typmi terénov ako napr. mestská zastavaná plocha, lúčne porasty, orná pôda, les. Niekoľko krát križuje rieky a potoky, na ktorých bude potrebné vybudovať premostenia. Súčasťou prác bude aj vybudovanie stavebných objektov – šácht, ktoré budú príslušne technologicky vybavené.

1. Geotermálne stredisko Svinica Ďurkov.

Stredisko sa nachádza v katastrálnom území Svinica. V tejto časti bude vybodovaný stavebný objekt výmenníkovej stanice tepla, do ktorého budú umiestnené technologické zariadenia. V geotermálnom stredisku budú situovane aj ďalšie objekty spoločnosti GEOTERM Košice, ktoré ale nie sú predmetom tejto zákazky, v čase výstavby dôjde ku vzájomnému stretu dvoch stavieb. V budove výmenníkovej stanice bude osadených 6 kusov špeciálnych výmenníkov tepla pre okruh geotermálnej vody. Súčasne bude v tejto budove umiestená aj technológia s obehovými čerpadlami. Tieto technologické zariadenia bude potrebné elektricky napojiť a zrealizovať aj všetky zariadenia na MaR, RIS a elektro. V budove výmenníkovej stanice sú uvažované aj zariadenia vzduchotechniky, zdravotechnické zariadenia a elektroinštalácia budovy čo bude súčasťou prác zhotoviteľa.

Inžinierske a projektové činnosti vo vzťahu k realizácií diela, - Súčasťou prác je vypracovanie realizačnej projektovej dokumentácie, prieskumov územia vrátane IGP, kontrola a koordinovanie vykonávania prác na stavbe, zabezpečenie dočasného záberu pozemkov, schvaľovanie realizačnej projektovej dokumentácie vo vzťahu k realizácií diela.

Objednávateľ pre predizolované potrubie (položky 1 až 9 v tabuľke hlavných komponentov) pripúšťa možnosť dodávok systémov predizolovaného potrubia od viacerých výrobcov s tým, že dodávky systému predizolovaného potrubia jedného výrobcu sa musia vzťahovať na ucelené úseky potrubnej trasy, pri ktorých to umožňuje technická realizácia diela, to aj z pohľadu jeho ďalšieho užívania (najmä opravy a údržba). Takýmito ucelenými úsekmi potrubnej trasy sú montážne úseky stavieb tvorené jednotlivými položkami 1 až 9.

Prílohy: technická dokumentácia uvedená na webovej stránke:

<https://docs.mhth.sk/MHTH/Geoterm_PTK/Geoterm_dokumentacia_k_PTK.zip>

1. **Účel prípravných trhových konzultácií.**

Účelom prípravných trhových konzultácií ( ďalej len PTK“) bolo príprava a informovanie oprávnených, potencionálnych, hospodárskych subjektov o plánovanom postupe verejného obstarávania na identifikovaný predmet budúcej zákazky, overiť reálnosť, objektívnosť a primeranosť požiadaviek/podmienok na plnenie predmetu budúcej zákazky a stanoviť (vymedziť) ďalšie relevantné skutočnosti plánovaného verejného obstarávania tak, aby boli dodržané princípy/zásady verejného obstarávania a aby sa plánovaného verejného obstarávania zúčastnil čo najväčší počet oprávnených, potencionálnych, hospodárskych subjektov.

1. **Priebeh prípravných trhových konzultácií**

Začatie PTK na predmet zákazky obstarávateľ zverejnil prostredníctvom elektronického portálu JOSEPHINE dňa 21.08.2023 a zároveň aj na svojom webovom sídle v sekcii obstarávanie odkazom na portál JOSEPHINE.

Internetový (webový) odkaz na zverejnené informácie:

<https://josephine.proebiz.com/sk/tender/45601/summary>

Lehota na predkladanie formulárov PTK Geoterm v rámci PTK bola do 22.09.2023 do 12:00 hod.

Obstarávateľ oslovil nasledovné hospodárske subjekty, v systéme JOSEPHINE na základe zaslania výzvy k PTK.

**P. č. Názov a obchodné sídlo hospodárskeho subjektu**

1. NRG flex, s. r. o., Lesná 16, 900 27 Bernolákovo

2. MENERT, spol. s r.o., Hlboká 3, 927 01 Šaľa

3. POHL cz, a.s., organizačná zložka, Nábr. J. Kalinčiaka 94/5, 971 01 Prievidza

4. GreMi KLIMA, s.r.o., Kragujevská 9, 010 01 Žilina

5. Metrostav Slovakia, a.s., Mlynské Nivy 68, 824 77 Bratislava

6. Doprastav, a.s., Drieňová 27, 826 56 Bratislava

7. e-Dome a. s., Tomášikova 28/C, 821 01 Bratislava

8. Energie – stavební a báňská a.s., Vašíčková 3081, 272 04 Kladno, Česká republika

9. HOCHTIEF SK s.r.o., Miletičova 23, 821 09 Bratislava

10. STRABAG Pozemné a inžinierske staviteľstvo s.r.o., Mlynské Nivy 61/A, 820 15 Bratislava

11. ISOPLUS-EOP s.r.o., Opatovice nad Labem 478, 533 45 Opatovice nad Labem, Česká republika

12. Fintherm a.s., Za Tratí 197, 196 00 Praha 9, Česká republika

13. SYSTEMTUBE, s.r.o., Čsl. odboja 98, 040 11 Košice

14. sebu pipe, s.r.o., Štefánikova 58, 905 01 Senica

15. WITKOWITZ SLOVAKIA a.s., Moldavská cesta 10, 040 11 Košice

Vysvetlenie informácií č. 1 k PTK bolo zverejnené prostredníctvom elektronického portálu JOSEPHINE dňa 24.08.2023 k otázkam doručeným dňa 23.08.2023 a je k nahliadnutiu medzi dokumentami PTK.

Vysvetlenie informácií č. 2 k PTK bolo zverejnené prostredníctvom elektronického portálu JOSEPHINE dňa 21.09.2023 k otázkam doručeným dňa 20.09.2023 a je k nahliadnutiu medzi dokumentami PTK.

**Zoznam hospodárskych subjektov, ktorí predložili vyplnený „Formulár PTK Geoterm“**

1. NRG flex, s. r. o., Lesná 16, 900 27 Bernolákovo

2. Metrostav Slovakia, a.s., Mlynské Nivy 68, 824 77 Bratislava

3. Doprastav, a.s., Drieňová 27, 826 56 Bratislava

4. e-Dome a. s., Tomášikova 28/C, 821 01 Bratislava

**Zoznam hospodárskych subjektov, ktorí predložili iný dokument v termíne na predkladanie formulárov PTK Geoterm dňa 22.09.2023.**

sebu pipe, s.r.o (IČO: 31431143, SK)

Uvedená spoločnosť predložila dokument „Geoterm\_žiadosť o vysvetlenie.docx“ ktorý nemožno považovať za požadovaný formulár a do sumarizácií odpovedí nebude zahrnutý avšak obstarávateľ považuje za potrebné odpovedať na položené otázky.

**Požiadavka 1**

V časti 5 excel súboru PTK Geoterm sa uvádza, že obstarávateľ požaduje zdokladovať uchádzačom minimálny obrat 60 mil. € alebo ekvivalent v inej mene za posledné 3 hospodárske roky. Zároveň v tej istej excel bunke je komentár s nasledovným znením:

Max. výška obratu podľa zákona o VO - dvojnásobok predpokladanej hodnoty vypočítanej na obdobie 12 mesiacov, ak je trvanie zmluvy, rámcovej dohody alebo koncesnej zmluvy dlhšie ako 12 mesiacov, t.j. PHZ je 60 mil. na 24 mesiacov na 12 mesiacov je to 30 mil. a dvojnásobok je 60 mil. za rok a celkový obrat v oblasti, ktorej sa predmet zákazky alebo koncesie týka, najviac za posledné tri hospodárske roky, to zn. 60 mil. x3= 180 mil. za tri roky to je maximum zo zákona.

**Žiadosť o vysvetlenie**

Žiadame obstarávateľa o objasnenie, či platí znenie v excel bunke, čiže požiadavka na minimálny obrat 60 mil. € za posledné 3 hospodárske roky, alebo znenie komentára v tej istej excel bunke, ktorý dovysvetľuje požiadavku a teda výsledná požiadavka je minimálny obrat 180 mil. € za posledné 3 hospodárske roky.

**Odpoveď 1:**

Platí znenie v excel bunke, čiže požiadavka na minimálny obrat 60 mil. € za posledné 3 hospodárske roky.

**Požiadavka 2**

V časti 3.2 excel súboru PTK Geoterm obstarávateľ uvádza, že zákazka nie je bežne dostupná na trhu. Zároveň v časti 4 zverejnil technickú špecifikáciu predmetu zákazky, z ktorej je zrejmé, že ide o vysoko odborné dielo, ktoré vyžaduje od uchádzača predovšetkým znalosti technológie, jej pracovné postupy a následne vplyvy na budovanie stavebnej časti diela. V časti 5 Podmienky účasti obstarávateľ požaduje zdokladovať uchádzačom minimálny obrat 60 mil. € alebo ekvivalent v inej mene za posledné 3 hospodárske roky. Zároveň pri technickej a odbornej spôsobilosti požaduje minimálnu úroveň preukázania spôsobilosti zdokladovaním referencie na výstavbu, modernizáciu alebo rekonštrukciu rozvodov tepla zahŕňajúcu dodávku a montáž nových oceľových predizolovaných podzemných potrubných vedení parovodov alebo horúcovodov o celkovej dĺžke minimálne 500 m a s vnútorným priemerom potrubia DN 200 a vyšším s tým, že súčasťou zákazky bola aj realizácia ALARM systému pre identifikáciu vzniku netesností. Druhou požiadavkou technickej a odbornej spôsobilosti je preukázanie referencie na výstavbu a montáž odovzdávacej stanice tepla s nasledovnými špecifikáciami - minimálne jedna odovzdávacia stanica tepla s výkonom minimálne 0,5 MW.

**Žiadosť o vysvetlenie**

Žiadame obstarávateľa o vysvetlenie, prečo s ohľadom na vysoko odborné dielo na jednej strane požaduje vysoké finančné obraty, ktoré môžu zdokladovať len veľké spoločnosti na trhu často bez vlastnej odbornosti pre budovanú technológiu a na druhej strane pri vysoko odbornom diele požaduje nízku mieru technologickej odbornosti. Pritom práve odbornosť technologická je rozhodujúca pre konečnú funkčnosť diela. Vnímame zverejnené ekonomické a technické a odborné požiadavky na dielo ako diskriminačné vo vzájomnom vzťahu (vysoké požiadavky na finančné zabezpečenie a nízku úroveň požiadaviek na technickú spôsobilosť a odbornosť). Zároveň vnímame požiadavku na technickú a odbornú spôsobilosť vo vzťahu k charakteru diela ako neodôvodnenú, pretože ide o vybudovanie horúcovodu (technická správa dokumentácie aj excel súbor PTK Geoterm nesprávne uvádza pojem teplovod a zároveň uvádza parametre tepelného napájača 120/55 °C). Budovanie horúcovodu o dimenzii 2 x DN 500 si vyžaduje vyššiu odbornosť ako 2 x DN 200 z pohľadu technologického postupu pri zváraní a montáži. Splnením technickej a odbornej spôsobilosti tak ako bola požadovaná môže dôjsť k stavu, že osoba s takouto spôsobilosťou reálne nebude schopná zrealizovať horúcovod o dimenzii 2 x DN 500. V konečnom dôsledku uchádzač bude musieť zrealizovať dielo s inou odbornou osobou, ktorou nepreukazoval splnenie podmienok účasti. Navrhujeme, aby technická a odborná spôsobilosť bola preukazovaná vyššou úrovňou realizovanej zákazky. Detto vnímame ako nízku požiadavku na preukázanie technickej a odbornej spôsobilosti pre odovzdávaciu stanicu tepla. V technickej správe projektu sa uvádza prenosový výkon tepelného napájača 90 MWt a počet **špeciálnych** výmenníkov tepla v odovzdávacej stanici tepla 6 ks (4 pracovné a dva záložné). Splnením technickej a odbornej spôsobilosti tak ako bola požadovaná môže dôjsť k stavu, že osoba s takouto spôsobilosťou reálne nebude schopná zrealizovať odovzdávaciu stanicu tepla v GS. V konečnom dôsledku uchádzač bude musieť zrealizovať dielo s inou odbornou osobou, ktorou nepreukazoval splnenie podmienok účasti. Navrhujeme, aby technická a odborná spôsobilosť bola preukazovaná vyššou úrovňou realizovanej zákazky.

**Odpoveď 2:**

Obstarávateľ sa nestotožňuje s tvrdením že požaduje vysoké finančné obraty, pretože v zmysle metodiky výška obratu podľa zákona o VO môže byť najviac za posledné tri hospodárske roky 180 mil a obstarávateľ požaduje na minimálny obrat 60 mil. € za posledné 3 hospodárske roky čo je trojnásobne menej ako umožňuje zákon o VO.

Záujemca musí požadovaným zoznamom stavebných prác a kvalifikovanými referenciami preukázať, že vo vyššie uvedenom období realizoval minimálne 1 zákazku, ktorej predmetom bola: Výstavba, modernizácia alebo rekonštrukcia rozvodov tepla zahŕňajúca dodávku a montáž nových oceľových predizolovaných podzemných potrubných vedení parovodov alebo horúcovodov o celkovej dĺžke minimálne 500 m a s vnútorným priemerom potrubia DN 200 a vyšším s tým, že súčasťou zákazky bola aj realizácia alarm systému vzniku netesností.

Obstarávateľ považuje úroveň požiadaviek na technickú spôsobilosť a odbornosť za postačujúcu.

**Požiadavka 3**

V časti 7 excel súboru PTK Geoterm obstarávateľ uvádza, že lehota na vykonanie diela je stanovená na 24 mesiacov odo dňa účinnosti zmluvy o dielo. V technickej správe dokumentácie sa zároveň uvádza, že pre prepracovanú časť projektu od bodu L1 po rozdeľovací uzol tepla je zmenená pôvodná trasa a je na ňu vydané nové stavebné povolenie. Zároveň v tej istej technickej správe sa uvádza, že zvyšná časť tepelného napájača má právoplatné stavebné povolenie č.461/2020-Bi, platné do 31.12.2023.

**Žiadosť o vysvetlenie**

Žiadame obstarávateľa o vysvetlenie, ako zabezpečí k termínu predkladania ponúk, že pre všetky časti diela budú právoplatné stavebné povolenia a ako zabezpečí, že pri budovaní GS Svinica - Ďurkov bude súčinnosť tretej spoločnosti (GEOTERM) v súlade s harmonogramom diela. Uvedené je podstatné pre vyplnenie dotazníka (časť 7 PTK Geoterm), či považuje uchádzač lehotu na zhotovenie diela 24 mesiacov odo dňa účinnosti zmluvy o dielo za dostatočnú. Na uvedenú lehotu má zároveň vplyv aj znenie textu stavebných povolení a podmienok oprávnených organizácií, ktoré môžu mať nielen vecné ale aj termínové požiadavky na realizáciu určitých aktivít spojených s vykonávaním diela.

**Odpoveď 3:**

V súlade s platným stavebným povolením obstarávateľ predložil príslušnému Stavebnému úradu štyri žiadosti o zmenu stavby pred dokončením, ktorých právoplatnosť nastane ku dňu vyhlásenia súťaže a tým budú známe vecné, ale aj termínové požiadavky na realizáciu určitých aktivít spojených s vykonávaním diela.

**Požiadavka 4**

V časti 6 excel súboru PTK Geoterm obstarávateľ uvádza, že banková záruka na riadne vykonanie diela je 10 % z celkovej maximálnej ceny za dielo a banková záruka na záručnú dobu je 5 % z celkovej maximálnej ceny za dielo. Zároveň uvádza sumár čiastkových platieb vo výške max. 85 % z celkovej maximálnej ceny za dielo a poslednú faktúru vo výške najmenej 15 % z celkovej maximálnej ceny za dielo po odovzdaní a prebratí diela, resp. po odstránení vád diela.

**Žiadosť o vysvetlenie**

Žiadame obstarávateľa o vysvetlenie, či neprehodnotí uvedené finančné a platobné podmienky, pretože zároveň dochádza k súbehu bankovej garancie, aj zádržného formou záverečnej platby. Uvedené podmienky v praxi vedú k zadržiavaniu platieb subdodávateľom a k vzniku platobnej neschopnosti subdodávateľov, ktorí sa paradoxne nemôžu uchádzať o celé dielo s ohľadom na požadovanú výšku obratu. Skúsenosti z iných projektov poukazujú na to, že je dostatočné pri existencii bankovej záruky na dielo viazať posledné faktúry na realizáciu skúšok diela a na odovzdanie a prevzatie diela s maximálnym súhrnom hodnoty faktúr do 10 % z maximálnej celkovej ceny diela. Zároveň je dobrou praxou zabezpečiť čiastkové platby za dielo preukázaním čiastkového zaplatenia diela subdodávateľom v obdobnej výške ako medzi objednávateľom a zhotoviteľom.

**Odpoveď 4:**

Uvedený spôsob financovania bol navrhnutý na základe predchádzajúcich skúseností s financovaním projektov prostredníctvom nenávratných finančných prostriedkov Pri uvedených projektoch bola schéma financovania navrhnutá v pomere 85% pričom  15% sa vzťahuje k záverečnej faktúre pričom sa nejedná o hodnotu zádržného. Uvedený pomer financovania vo vzťahu k platbám bude zadefinovaný vo výzve na financovanie diela z nenávratných finančných prostriedkov z ktorej bude obstarávateľ financovať predmetné dielo a bude v zmysle tejto výzvy aktualizovaný ku dnu vyhlásenia súťaže.

**Sumarizácia odpovedí hospodárskych subjektov, ktoré prejavili záujem o účasť v rámci prípravných trhových konzultácií.**

|  |  |  |  |  |
| --- | --- | --- | --- | --- |
| **Položená, konkrétna otázka obstarávateľa v zmysle dokumentu Formulár PTK Geoterm.** | **Identifikácia hospodárskych subjektov (HS), ktoré predložili vyplnený Formulár PTK Geoterm a sumarizácia jednotlivých odpovedí HS na položené otázky.** | | | |
|  |
|  |
|  |
| **Účastník PTK č. 1** | **Účastník PTK č. 2** | **Účastník PTK č. 3** | **Účastník PTK č. 4** |  |
| NRG flex, s. r. o., Lesná 16, 900 27 Bernolákovo | Metrostav Slovakia, a.s., Mlynské Nivy 68, 824 77 Bratislava | Doprastav, a.s., Drieňová 27, 826 56 Bratislava | e-Dome a. s., Tomášikova 28/C, 821 01 Bratislava |  |
| Slovenská republika | Slovenská republika | Slovenská republika | Slovenská republika |  |
| **Otázka č. 1**  **Lehota na vykonanie diela je obstarávateľom stanovená na 24 mesiacov odo dňa účinnosti zmluvy o dielo. Žiadame Vás o informáciu, či je vzhľadom na Vaše skúsenosti a rozsah diela stanovená lehota na zhotovenie diela dostatočná.** | Áno | Akceptuje | Akceptuje | Neakceptuje Nie je nám jasné aká je momentálna situácia s vysporiadaním pozemkov, či je predmetom ponuky aj vysporiadanie pozemkov a vyplatenie vecného bremena |  |
|  |
|  |
|  |
|  |
|  |
|  |
| **Otázka č. 2**  **Lehota na predkladanie ponúk vo verejnom obstarávaní zákazky na výber zhotoviteľa diela „Využitie geotermálnej energie v Košickej kotline“ je obstarávateľom stanovená na 60 dní odo dňa odoslania oznámenia o vyhlásení vereného obstarávania zákazky do Úradného vestníka EÚ. Žiadame Vás o informáciu, či je vzhľadom na Vaše skúsenosti a rozsah diela stanovená lehota na predloženie ponuky dostatočná.** | Áno | Akceptuje | Akceptuje | Neakceptuje predloženie ponuky v takomto rozsahu nie je možné pripraviť za tak krátku dobu. Silne to závisí aj od pripravenosti súťažných podkladov. |  |
|  |
|  |
|  |
|  |
|  |
|  |
| **Otázka č.3**  **Obstarávateľ má záujem dielo realizovať ako jeden celok. Žiadame Vás o informáciu, či je vzhľadom na rozsah diela možné dielo realizovať ako jeden celok, alebo navrhujete vykonanie diela rozdeliť na niekoľko ucelených funkčných celkov a zhotovenie týchto jednotlivých častí zadať viacerým záujemcom (zhotoviteľom).** | Áno neodporúčame dielo deliť na menšie časti, z dôvodu možného prekryvu kapacít (zo skúseností by sa dielčích častí mohli zúčastniť rovnaké firmy a pri ich úspechu vo viacerých častiach by nemuseli mať dostatočné kapacity) - toto platí pre generálneho dodávateľa ako aj pre výrobcu potrubí | Neakceptuje  rozdelenie celej stavby na ucelené časti dá investorovi možnosť lepšie riadiť celé dielo | Akceptuje  Dielo je možné realizovať ako jeden celok | Akceptuje Realizáciu diela ako jedného celku vie uskutočniť le niekoľko samostatných firiem ( odhad tak max. 2-3). Celková cena diela sa tým môže navýšiť nakoľko dané realizačné firmy nemajú veľkú konkurenciu. Ako jeden celok by danú zákazku vedela zrealizovať skupina dodávateľov. |  |
|  |
|  |
|  |
|  |
|  |
|  |
|  |  |  | Z dôvodu potenciálneho porušenia 10 ods.2 ZVO, konkrétne princípu hospodárnosti a efektívnosti, pre umožnenie čo najširšej hospodárskej súťaže Dodávateľ navrhuje úpravu výšky pokút určených % z maximálnej ceny za dielo na výšku paušálne 0,05%. |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  | Žiadame možnosť obojstranného započítania pohľadávky alebo jednostranne ale po súhlase dotknutej strany |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |  |

Zainteresované osoby za obstarávateľa skonštatovali (sumarizovali) na základe na základe jednotlivých odpovedí hospodárskych subjektov), že:

**Otázka č. 1**

**Lehota na vykonanie diela je obstarávateľom stanovená na 24 mesiacov odo dňa účinnosti zmluvy o dielo. Žiadame Vás o informáciu, či je vzhľadom na Vaše skúsenosti a rozsah diela stanovená lehota na zhotovenie diela dostatočná.**

Tri hospodárske subjekty akceptujú l**ehotu na vykonanie diela stanovenú na 24 mesiacov**. Obstarávateľ na základe odpovedí v PTK považuje túto lehotu za dostatočnú, avšak ak po podpise zmluvy o financovaní s riadiacim orgánom vyplynie dlhšia lehota na vykonanie diela obstarávateľ aktualizuje túto lehotu ku dňu vyhlásenia súťaže.

**Otázka č. 2**

**Lehota na predkladanie ponúk vo verejnom obstarávaní zákazky na výber zhotoviteľa diela „Využitie geotermálnej energie v Košickej kotline“ je obstarávateľom stanovená na 60 dní odo dňa odoslania oznámenia o vyhlásení vereného obstarávania zákazky do Úradného vestníka EÚ. Žiadame Vás o informáciu, či je vzhľadom na Vaše skúsenosti a rozsah diela stanovená lehota na predloženie ponuky dostatočná.**

Tri hospodárske subjekty akceptujú lehotu na predkladanie ponúk vo VO 60 dní . Obstarávateľ na základe odpovedí v PTK považuje túto lehotu za dostatočnú.

**Otázka č.3**

**Obstarávateľ má záujem dielo realizovať ako jeden celok. Žiadame Vás o informáciu, či je vzhľadom na rozsah diela možné dielo realizovať ako jeden celok, alebo navrhujete vykonanie diela rozdeliť na niekoľko ucelených funkčných celkov a zhotovenie týchto jednotlivých častí zadať viacerým záujemcom (zhotoviteľom).**

Tri hospodárske subjekty akceptujú **realizáciu diela ako jeden celok**. Obstarávateľ na základe odpovedí v PTK považuje že **dielo je možné realizovať ako jeden celok** t.j. jedným uchádzačom, resp skupinou dodávateľov. Verejné obstarávanie predmetnej nadlimitnej zákazky, ku ktorej je aktuálne vyhlásená PTK, bude realizované postupom v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“ alebo „**ZVO**“), pričom v zmysle § 37 ods. 3 ZVO „Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.“

**Ďalšie otázky záujemcu Doprastav, a.s.,**

**Z dôvodu potenciálneho porušenia 10 ods.2 ZVO, konkrétne princípu hospodárnosti a efektívnosti, pre umožnenie čo najširšej hospodárskej súťaže Dodávateľ navrhuje úpravu výšky pokút určených % z maximálnej ceny za dielo na výšku paušálne 0,05%.**

Obstarávateľ vzhľadom na rozsah a charakter diela považuje uvedené pokuty za adekvátne.

**Žiadame možnosť obojstranného započítania pohľadávky alebo jednostranne ale po súhlase dotknutej strany.**

Jedná sa o štandardné zmluvné ustanovenie obstarávateľa na zabezpečenie pohľadávok voči zhotoviteľovi na zaplatenie zmluvných pokút podľa zmluvy.